اوروپا بیرلیگی کمیسیونی باشلیغی نینگ اورینباسری فرانس تیمرمانس اوروپا بیرلیگی نینگ واکسین ستراتیژی سی نینگ موفقیتسیز ایکن لیگی نی اعتراف ایتدی.
تیمرمانس, تگ اشپیگل ام سونتاگ روزنامه سی بیلن قیلگن مصاحبه سیده, "کووید 19 پاندمی سی نینگ اداققه ییتیشیشی آرتیدن نتیجه نی کوریش گه تیارمن.  شونده قیلگن توغری و ناتوغری حرکت لری میز نی کوره آله میز" دییه قید ایتدی.
انسان لرنینگ تیزده واکسین نینگ تامین ایتیلیشی نی طلب ایتیاتگن لیگی نینگ درک ایتیلیشی کیره ک ایکن لیگی نی معلوم قیلگن تیمرمانس, حاضرگی کونده گی اینگ اساسی موضوع اوروپا ده گی همه نینگ واکسین امکانیتی گه ایگه بولیشی دن عبارت ایکن لیگی نی بیلدیردی.
اوروپا بیرلیگی نینگ واکسین بویورتمه سی توغریسیده بیر یقه دن باش چیقاریشی کیره ک ایکن لیگی نی بیلدیرگن تیمرمانس, اوشبو وضعیت نینگ آلمان کبی بای اولکه لرنینگ هم منفعتی گه اویغون بوله دیگن لیگی نی معلوم قیلدی.
اوروپا بیرلیگی, حاضرگی کون گه قدر بایونتیک- فایزر, مدرنا, آسترازنکا و جانسون و جانسون واکسین لری نینگ استفاده ایتیلیشی گه اجازت بیرگن ایدی.
اوروپا بیرلیگی کمیسیونی, اوشبو تورت واکسین دن توپلم بیر میلیارد 400 میلیون دوز بویورتمه بیردی.
